วัด 10 แห่งที่สวยที่สุดในประเทศไทย

หนึ่งในสถานที่ที่มีเรื่องราวเกี่ยวกับสังคมของชาวไทย ไม่ว่าจะเป็นด้านศูนย์รวมจิตใจ สถานที่เพื่อประกอบพิธีทางศาสนา และยังเป็นสถานที่ที่ชาวไทยใช้ทำกิจกรรมร่วมกันมาตั้งแต่สมัยบรรพบุรุษ นอกจากนี้วัดต่าง ๆ ก็ล้วนแต่มีสถาปัตยกรรมที่งดงาม และเป็นเอกลักษณ์ ซึ่งในบทความวันนี้ พวกเราจะพาไปพบกับวัด 10 แห่งที่สวยงามที่สุดในประเทศไทย

1. วัดพระศรีรัตนศาสดาราม

เป็นวัดที่เราไม่พูดถึงไม่ได้เลย เพราะว่าเป็นวัดที่ได้ขึ้นชื่อว่าเป็นวัดคู่บ้านคู่เมืองของประเทศไทย อีกชื่อหนึ่งที่เรารู้จักกันคือ   วัดพระแก้ว ซึ่งเป็นหนึ่งในสถานที่ที่ชาวต่างชาติ และชาวไทยมักไปเยี่ยมชมอยู่เสมอ

2. วัดพระธาตุผาซ่อนแก้ว

วัดแห่งนี้ตั้งอยู่ในจังหวัดเพชรบูรณ์ ในบริเวณของเขาค้อ ซึ่งแน่นอนว่าเป็นวัดที่มีอากาศเย็นสบายเกือบตลอดทั้งปี และเป็นวัดที่มีจุดเด่นก็คือ มีการรวบรวมเอากระจกหลากสีมาประดับวัด ทำให้วัดแห่งนี้สวยงาม และเป็นเอกลักษณ์เป็นอย่างมาก

3. วัดพระเชตุพนวิมลมังคลาราม

เป็นวัดที่กลับเข้ามาเป็นกระแสอีกครั้ง เนื่องจากมีจุดที่ผู้คนมักจะไปถ่ายรูป และกลายเป็นการบอกต่อกันอย่างรวดเร็ว    ก็คือ จุดของมหาเจดีย์สี่รัชกาลที่สวยงามเป็นเอกลักษณ์ และวัดโพธิ์แห่งนี้ก็ยังเป็นวัดที่เคยถูกประกาศให้เป็นมรดกของโลก เมื่อ ปี พ.ศ. 2551 อีกด้วย

4. วัดร่องขุ่น

วัดแห่งนี้ตั้งอยู่ในจังหวัดเชียงราย โดยเป็นผลงานการสร้าง และการออกแบบของอาจารย์เฉลิมชัย โฆษิตพิพัฒน์ ซึ่งเป็นจิตรกรที่มีชื่อเสียงของประเทศไทย โดยวัดแห่งนี้เพิ่งจะถูกสร้างไม่นาน แต่ชื่อเสียงของวัดแห่งนี้นั้นไม่เพียงแต่ดังแค่ประเทศไทย แต่ดังไปทั่วโลกเลยทีเดียว